Boeing 787 Dreamliner

Boeing 787 Dreamliner – dviejų variklių komercinis reaktyvinis lėktuvas, gaminamas kompanijos „Boeing“.

Lėktuve telpa nuo 210 iki 330 keleivių. Kompanija teigia, jog šis lėktuvas yra pats taupiausias iš visų jos gaminių. Tai yra pats pirmasis komercinis lėktuvas, kurio gamyboje daugiausia naudotos kompozicinės medžiagos. Šis modelis yra 20 procentų efektyvesnis ir taupesnis už savo pirmtaką 767. Pagal išdėstymą jis yra panašus į 777 modelį, todėl pilotai gali valdyti šiuos abu lėktuvus.

Pirmasis lėktuvo išriedėjimas viešumoje įvyko 2007 m. liepos 8 d. įmonės gamyklos teritorijoje Evereto mieste Vašingtone. Tuo metu jų jau buvo užsakyta 677  – tai didžiausias užsakymų skaičius bet kokio komercinio orlaivio, dar jo nepagaminus.787

2011 m. buvo gautas paskutinis JAV ir Europos setifikatas ir gautas leidimas komerciniams skrydžiams. Pirmasis komercinis skrydis įvyko su „All Nippon Airways“ oro linijomis 2011 m. spalio 26 d.

Vėliau lėktuvas susidūrė su naudojamų baterijų problemomis: jos kelis kartus sukėlė orlaivyje gaisrą. 2013 m. sausio 16 d. visų 787 lainerių skrydžiai buvo sustabdyti norint patikrinti ir išspręsti atsiradusią problemą. Balandžio mėnesį „Boeing“ baigė baterijų perdarymo procedūras ir mėnesio pabaigoje visi skrydžiai buvo atnaujinti.

Naujausia šios modelio versija 787-10 Federalinės aviacijos administracijos sertifikatą užsitikrino 2018 m. sausį po beveik 900 val. bandomųjų skrydžių.FAA approves 787-10 for airworthiness Pirmoji šį modelį gavo kompanija „Singapore Airlines“ 2018 m. kovo pabaigoje.787-10 Dreamliner Delivery to Singapore Airlines

2025 m. birželį „Boeing“ buvo gavusi 2137 šių orlaivių užsakymus ir perdavusi 1189 kompanijoms.Orders & Deliveries

2025 m. birželio 12 d. šalia Ahmadabado oro uosto Indijoje sudužo „Boeing 787 Dreamliner“ lėktuvas – tai buvo pirmoji tokio tipo orlaivio aviakatatrofa istorijoje.Air India plane crash: Briton reportedly survives as more than 290 passengers and bystanders killed in Ahmedabad – latest updates

 Šaltiniai 

Kategorija:Boeing oro laineriai
Kategorija:Monoplanai
Kategorija:Žemasparniai
Kategorija:Plačiafiuzeliažiai lėktuvai